7.

POŽIADAVKY 7.1 Meranie hmotnosti vozidla v pohotovostnom stave a jej rozloženie medzi nápravami. Hmotnosť vozidla v pohotovostnom stave a jej rozloženie medzi nápravami sa meria na vozidle predvedenom v súlade s bodom 3.3, ktoré sa umiestni v nehybnom stave s kolesami nasmerovanými priamo dopredu. Ak sa merané hmotnosti nelíšia o viac než 3 % od hmotností stanovených výrobcom pre zodpovedajúce technické konfigurácie v rámci typu, alebo o viac než 5 %, ak ide o vozidlo kategórie N1, O1, O2 alebo M2 s hmotnosťou menšou než 3,5 t, hmotnosti v pohotovostnom stave a ich rozloženie medzi nápravy stanovené výrobcom sa použijú na účely požiadaviek uvedených nižšie. Inak sa musia použiť namerané hmotnosti a technická služba potom môže, ak je to potrebné, vykonať doplnkové merania na vozidlách iných, než sú vozidlá predvedené v súlade s bodom 3.3. ▼M2 7.2 Meranie rozmerov Meranie celkovej dĺžky, šírky a výšky sa vykoná v súlade s ustanoveniami oddielu 2.4 na vozidle(-ách) v pohotovostnom stave, predvedenom(-ých) podľa oddielu 3.3. Ak sa namerané rozmery líšia o viac než 1 % od hodnôt stanovených výrobcom pre zodpovedajúce technické konfigurácie v rámci typu, namerané rozmery sa použijú na účely nižšie stanovených požiadaviek a technická služba potom môže, ak je to potrebné, vykonať doplnkové merania na vozidlách iných než sú vozidlá predvedené podľa oddielu 3.3. Limitné hodnoty stanovené v prílohe I k smernici 96/53/ES sa však nesmú prekročiť. ▼B 7.3 Maximálne povolené rozmery vozidiel 7.3.1 Maximálna dĺžka 7.3.1.1 Motorové vozidlo: podľa bodu 1.1 prílohy I k smernici 96/53/ES. 7.3.1.2 Prípojné vozidlo (okrem návesu): podľa bodu 1.1 prílohy I k smernici 96/53/ES. 7.3.1.3 Kĺbový autobus alebo autokar: podľa bodu 1.1 prílohy I k smernici 96/53/ES. 7.3.1.4 Náves: Vzdialenosť uvedená v bode 7.3.1.4.1 sa meria bez toho, aby sa brali do úvahy zariadenia uvedené v bode 2.4.1, a vzdialenosť uvedená v bode 7.3.1.4.2 sa musí merať bez akejkoľvek výnimky. 7.3.1.4.1 Vzdialenosť medzi osou otočného čapu návesného zariadenia a zadnou časťou návesu, meraná horizontálne v pozdĺžnej rovine vozidla, nesmie presiahnuť limit uvedený v bode 1.6 prílohy I k smernici 96/53/ES. 7.3.1.4.2 Vzdialenosť meraná horizontálne medzi osou otočného čapu návesného zariadenia a akýmkoľvek najprednejším bodom v prednej časti návesu nesmie presiahnuť 2,04 m, ako je uvedené v bode 4.4 prílohy I k smernici 96/53/ES. 7.3.2 Maximálna šírka 7.3.2.1 Všetky vozidlá: podľa bodu 1.2 prílohy I k smernici 96/53/ES. 7.3.2.2 Pevné alebo pohyblivé nadstavby vozidiel kategórie N a O špeciálne určené na prepravu tovaru pri regulovanej teplote, ktorých hrúbka bočných stien vrátane izolácie presahuje 45 mm: podľa bodu 1.2 prílohy I k smernici 96/53/ES. 7.3.3 Maximálna výška 7.3.3.1 Všetky vozidlá: podľa bodu 1.3 prílohy I k smernici 96/53/ES. 7.4 Výpočet rozloženia hmotnosti 7.4.1 Postup výpočtu 7.4.1.1 Na účely výpočtu rozloženia hmotnosti uvedeného nižšie, musí výrobca technickej službe zodpovednej za testy poskytnúť informácie (v tabuľkovej forme alebo iným vhodným spôsobom) potrebné na identifikáciu – pre každú technickú konfiguráciu v rámci typu vozidla tak, ako je definované každou skupinou možných hodnôt všetkých bodov prílohy II k tejto smernici – zodpovedajúcej technicky prípustnej maximálnej naloženej hmotnosti vozidla, technicky prípustnej maximálnej hmotnosti na nápravy alebo skupiny náprav, technicky prípustnej maximálnej hmotnosti ťahaného vozidla a technicky prípustnej maximálnej naloženej hmotnosti jazdnej súpravy. 7.4.1.2 Musia sa vykonať príslušné výpočty tak, aby sa zabezpečilo splnenie nasledovných požiadaviek pre každú technickú konfiguráciu v rámci typu. Pre tento účel sa výpočty musia obmedziť na najhoršie prípady. 7.4.1.3 V ďalšom texte označujú M, mi, μj, TM a MC vždy nasledovné parametre, pre ktoré musia byť splnené požiadavky bodu 7.4: M = technicky prípustnú maximálnu naloženú hmotnosť vozidla, mi = technicky prípustnú maximálnu hmotnosť na nápravu označenú „i“, kde sa „i“ mení od 1 až do počtu náprav vozidla, μj = technicky prípustnú maximálnu hmotnosť na samostatnú nápravu alebo skupinu náprav označených „j“, kde sa „j“ mení od 1 až do počtu samostatných náprav alebo skupín náprav, TM = technicky prípustnú maximálnu hmotnosť ťahaného vozidla, a MC = technicky prípustnú maximálnu hmotnosť jazdnej súpravy. 7.4.1.4 V prípade samostatnej nápravy, označenej „i“ ako náprava a „j“ ako skupina náprav, sa podľa definície mi = μj. 7.4.1.5 V prípade vozidiel vybavených nápravami s premiestniteľným zaťažením, sa nasledovné výpočty musia vykonať s pružením náprav zaťažených ako v normálnom prevádzkovom stave. V prípade vozidiel vybavených so zdvíhateľnými nápravami sa nasledovné výpočty musia vykonať so spustenými nápravami. 7.4.1.6 U skupín náprav musí výrobca uviesť podľa akých pravidiel sa pre skupinu uplatňuje rozloženie celkovej hmotnosti medzi nápravy (napríklad musí uviesť vzorec rozloženia alebo graf rozloženia). 7.4.1.7 V prípade návesov a prívesov so stredovou nápravou a na účely nasledovných výpočtov sa bod spojenia považuje za nápravu označenú „O“ a zodpovedajúce hmotnosti m0 a μ0 sú definované ako technicky prípustné maximálne hmotnosti v bode spojenia prípojného vozidla. 7.4.2 Požiadavky na vozidlá kategórie N a O, s výnimkou obytných prívesov 7.4.2.1 Súčet hmotností mi nesmie byť menší než hmotnosť M. 7.4.2.2 Pre každú skupinu náprav označenú „j“ nesmie byť súčet hmotností mj na jej nápravách menší než hmotnosť μj. Naviac, každá z hmotností mi nesmie byť menšia než časť μj pôsobiaca na nápravu „i“ tak, ako je stanovené pravidlami rozloženia hmotnosti pre túto skupinu náprav. 7.4.2.3 Súčet hmotností μj nesmie byť menší než hmotnosť M. 7.4.2.4 Súčet pohotovostnej hmotnosti, hmotnosti zodpovedajúcej 75 kg vynásobenej počtom cestujúcich a technicky prípustnej maximálnej hmotnosti v bode spojenia nesmie presiahnuť hmotnosť M. 7.4.2.5 ▼M2 Keď je vozidlo naložené na hmotnosť M, podľa ktorejkoľvek z podmienok opísaných v oddieloch 7.4.2.5.1 alebo 7.4.2.5.2, hmotnosť zodpovedajúca zaťaženiu nápravy i „nesmie presiahnuť hmotnosť Mi na túto nápravu a hmotnosť zodpovedajúca zaťaženiu samostatnej nápravy alebo skupiny náprav j“ nesmie presiahnuť hmotnosť μj. 7.4.2.5.1 Rovnomerne rozloženie hmotnosti znamená, že vozidlo v pohotovostnom stave s hmotnosťou 75 kg umiestnenou na každé sedadlo pre cestujúcich sa naloží na svoju hmotnosť M, pričom užitočné zaťaženie sa rovnomerne rozloží na ploche určenej na prepravu tovaru. 7.4.2.5.2 V prípade extrémneho rozloženia hmotnosti (nerovnomerné zaťaženie) musí výrobca uviesť extrémne prípustné možné polohy ťažiska užitočného zaťaženia a/alebo karosérie a/alebo zariadenia alebo vnútorného vybavenia (napríklad: od 0,50 m do 1,30 m smerom dopredu od prvej zadnej nápravy), pričom vozidlo sa nachádza v pohotovostnom stave, je naložené na svoju hmotnosť M a každé sedadlo pre cestujúcich je zaťažené hmotnosťou 75 kg. ▼M2 ————— ▼B 7.4.2.6 Keď sa vozidlo kategórie N naloží na hmotnosť M a jeho zadná náprava (náprava označená ako „n“) alebo skupina náprav (skupina náprav označená ako „q“) je zaťažená hmotnosťou mn alebo μq, hmotnosť, ktorou je zaťažená riadiaca náprava alebo skupina náprav musí byť aspoň 25 % M. 7.4.2.7 MC nesmie presiahnuť M + TM. 7.4.3 Požiadavky na autobusy a autokary 7.4.3.1 Platia požiadavky bodov 7.4.2.1 až 7.4.2.3 a bodu 7.4.2.7. ▼M2 7.4.3.2 Súčet hmotnosti vozidla v pohotovostnom stave, hmotnosti Q vynásobenej počtom sediacich a stojacich cestujúcich, hmotností WP, B a BX definované v oddiele 7.4.3.3.1 a technicky prípustnej maximálnej hmotnosti v bode spojenia, ak je spojenie namontované výrobcom, nesmie prekročiť hmotnosť M. ▼B 7.4.3.3 Keď je nekompletné vozidlo v pohotovostnom stave zaťažené hmotnosťou M podľa ktorejkoľvek z podmienok popísaných v bode 7.4.2.5.1.2, alebo keď je úplné alebo kompletované vozidlo v pohotovostnom stave zaťažené podľa bodu 7.4.3.3.1, hmotnosť zodpovedajúca zaťaženiu každej nápravy nesmie presiahnuť hmotnosť mi na každej náprave a hmotnosť zodpovedajúca zaťaženiu každej samostatnej nápravy alebo skupiny náprav nesmie presiahnuť hmotnosť μj na tejto skupine náprav. Okrem toho hmotnosť zodpovedajúca zaťaženiu hnacej nápravy alebo súčet hmotností zodpovedajúcich zaťaženiam hnacích náprav musí byť aspoň 25 % M. ▼M2 7.4.3.3.1 Vozidlo v pohotovostnom stave je zaťažené: hmotnosťou zodpovedajúcou počtu P sediacich cestujúcich hmotnosti Q; hmotnosťou zodpovedajúcou počtu SP stojacich cestujúcich hmotnosti Q rovnomerne rozloženej na ploche S1 prístupnej pre stojacich cestujúcich; prípadne hmotnosťou WP rovnomerne rozloženou na ploche pre každé kreslo na kolieskach; hmotnosťou rovnou B (kg) rovnomerne rozloženou v batožinových priestoroch; hmotnosťou rovnou BX (kg) rovnomerne rozloženou na ploche strechy vybavenej na prepravu batožiny, kde: P je počet miest na sedenie. S1 je plocha pre stojacich cestujúcich. V prípade vozidiel triedy III alebo B, S1 = 0. SP udaná výrobcom nesmie presiahnuť hodnotu S1/Ssp, kde Ssp je dohodnutá plocha zabezpečená pre stojacich cestujúcich, špecifikovaná v tabuľke uvedenej nižšie. WP (kg) je počet miest pre kreslá na kolieskach vynásobený 250 kg, čo predstavuje hmotnosť kresla na kolieskach a užívateľa. B (kg) udaná výrobcom musí mať numerickú hodnotu minimálne 100 x V. To zahŕňa batožinové priestory alebo priečinky, ktoré môžu byť pripevnené na vonkajšej časti vozidla. V je celkový objem batožinových priestorov v m3. Pri schvaľovaní vozidiel triedy I alebo A sa objem batožinových priestorov prístupných len zvonku vozidla neberie do úvahy. BX udaná výrobcom musí mať numerickú hodnotu minimálne 75 kg/m2. Dvojpodlažné vozidlá nesmú byť vybavené na prepravu batožiny na streche a preto BX u dvojpodlažných vozidiel sa rovná nule. Hodnoty Q a Ssp sú stanovené v nasledujúcej tabuľke:



Trieda vozidla Q (kg) hmotnosť jedného cestujúceho Ssp (m2/cestujúci) dohodnutá plocha pre jedného stojaceho cestujúceho Triedy I a A 68 0,125 Trieda II 71 (1) 0,15 Triedy III a B 71 (1) žiadny (1) Vrátane 3 kg pre príručnú batožinu. ▼M2 7.4.3.3.2 V prípade vozidiel vybavených meniteľnou kapacitou na sedenie, plochou (S1) prístupnou pre stojacich cestujúcich a/alebo plochou vybavenou na prepravu kresiel na kolieskach sa požiadavky oddielov 7.4.3.2 a 7.4.3.3 stanovia pre každú z týchto podmienok. 7.4.3.3.2.1 Obsadené všetky miesta na sedenie, nasleduje zvyšná plocha pre stojacich cestujúcich (až do kapacitného limitu pre stojacich cestujúcich stanoveného výrobcom, ak sa dosiahne) a ak ostane priestor, obsadí sa kreslami na kolieskach. 7.4.3.3.2.2 Obsadené všetky miesta na státie (až do kapacitného limitu pre stojacich cestujúcich stanoveného výrobcom, ak sa dosiahne), nasledujú zvyšné miesta použiteľné pre sediacich cestujúcich a ak ostane priestor, obsadí sa kreslami na kolieskach. 7.4.3.3.2.3 Obsadené všetky miesta pre kreslá na kolieskach, nasleduje zvyšná plocha pre stojacich cestujúcich (až do kapacitného limitu pre stojacich cestujúcich stanoveného výrobcom, ak sa dosiahne) a potom sa obsadia všetky použiteľné miesta na sedenie. ▼M2 7.4.3.4 Keď je vozidlo v pohotovostnom stave alebo naložené podľa oddielu 7.4.3.3.1, hmotnosť zodpovedajúca zaťaženiu prednej nápravy alebo skupiny náprav nesmie byť menšia, než v tabuľke uvedený percentuálny podiel hmotnosti vozidla v pohotovostnom stave alebo technicky prípustnej maximálnej hmotnosti v naloženom stave „M“:



Triedy I a A Trieda II Triedy III a B Pevné Kĺbové Pevné Kĺbové Pevné Kĺbové 20 20 25 (1) 20 25 (1) 20 (1) Toto číslo sa zníži na 20 % u trojnápravových vozidiel triedy II a III s dvoma riadenými nápravami. ▼M2 7.4.3.5 Keď je vozidlo schválené pre viac než jednu triedu, oddiely 7.4.3.2 a 7.4.3.3 sa vzťahujú na každú triedu. ▼M2 7.4.4 Požiadavky na obytné prívesy ▼B Platia požiadavky bodov 7.4.2.1 až 7.4.2.4 a bodu 7.4.2.7. Naviac, keď je nekompletné vozidlo v pohotovostnom stave zaťažené hmotnosťou M podľa ktorejkoľvek z podmienok opísaných v bode 7.4.2.5.1.2, alebo keď je úplné alebo kompletované vozidlo v pohotovostnom stave zaťažené hmotnosťou stanovenou v doplnku k prílohe II smernice Rady 92/21/EHS ( 10 ), hmotnosť zodpovedajúca zaťaženiu každej nápravy nesmie presiahnuť hmotnosť mi na tejto náprave a hmotnosť zodpovedajúca zaťaženiu každej samostatnej nápravy alebo skupiny náprav nesmie presiahnuť hmotnosť μj na tejto skupine náprav. Okrem toho hmotnosť zodpovedajúca zaťaženiu hnacej nápravy alebo súčet hmotností zodpovedajúcich zaťaženiam hnacích náprav musí byť aspoň 25 % M. 7.5 Podmienky na overenie klasifikácie vozidla ako terénneho vozidla (príloha II, bod 4 smernice 70/156/EHS) 7.5.1 Technická služba musí overiť, či sa má úplné alebo kompletované vozidlo, alebo ťahač návesov bez točnice, považovať za terénne vozidlo podľa požiadaviek stanovených v prílohe II k smernici 70/156/EHS. 7.5.2 Pre ostatné nekompletné vozidlá sa toto overenie vykoná len na žiadosť výrobcu. 7.6 Ovládateľnosť 7.6.1 Každé motorové vozidlo a náves musia byť schopné manévrovania vo vnútri úplnej kruhovej dráhy s 360o, definovanej dvoma sústrednými kruhmi, pričom vonkajší má polomer 12,50 m a vnútorný 5,30 m bez toho, aby akékoľvek vonkajšie body vozidla (s výnimkou vyčnievajúcich častí predpísaných pre šírku vozidla v bode 2.4.2), prečnievali cez obvod kruhov. ▼M2 Pre motorové vozidlá a návesy so zariadením na zdvihnutie nápravy (pozri oddiel 2.14) táto požiadavka platí so zdvíhateľnou(-ými) nápravou(-ami) v polohe zdvihnutej alebo nápravou(-ami) s premiestniteľným zaťažením v nenaloženom stave. Na rozjazdové pomôcky, ako sú zdvíhateľné nápravy spĺňajúce požiadavky oddielu 3.5 prílohe IV, sa táto požiadavka nevzťahuje. ▼B Vyššie uvedené požiadavky sa musia overiť nasledovne: 7.6.1.1 Motorové vozidlá Najkrajnejší predný bod motorového vozidla sa vedie po obryse vonkajšieho kruhu (pozri obrázok A). 7.6.1.2 Návesy Za náves sa považuje vozidlo spĺňajúce požiadavky bodu 7.6.1, ak jeho rázvor nie je väčší než kde L je šírka návesu, rázvor sa meria na účely tohto bodu ako vzdialenosť osi otočného čapu návesného zariadenia od osi neriadených náprav podvozku; ak jedna alebo viaceré neriadené nápravy podvozku majú zariadenia na zdvihnutie nápravy (pozri bod 2.14), potom sa berie do úvahy rázvor so spustenými/zdvihnutými nápravami, podľa toho, ktorý je väčší. V prípade pochybností môže schvaľovací orgán požiadať o vykonanie testu podľa bodu 7.6.1. ▼M2 7.6.2 Doplňujúce požiadavky na vozidlá kategórie N Keď vozidlo stojí a jeho riadené kolesá sú nasmerované tak, že ak sa vozidlo pohybuje, jeho najviac vonkajší predný bod môže opísať kruh s polomerom 12,50 m, vertikálna rovina dotýkajúca sa tej strany vozidla, ktorá je obrátená von z kruhu, musí byť na vozovke vyznačená čiarou. Keď sa vozidlo pohybuje dopredu a jeho obe strany sa pohybujú v kruhu s polomerom 12,50 m, žiadna ich časť nesmie prečnievať vertikálnu rovinu o viac než 0,80 m (pozri obrázok B). Pre vozidlá so zdvíhateľnými nápravami táto požiadavka platí aj s nápravou v zdvihnutej polohe (v zmysle oddielu 2.14). Pre vozidlá kategórie N so zdvíhateľnými nápravami v zdvihnutej polohe alebo s nápravami s premiestniteľným zaťažením v nenaloženom stave sa hodnota 0,80 m nahradí hodnotou 1,00 m. 7.6.3 Doplňujúce požiadavky na vozidlá kategórie M 2 alebo M 3 Keď vozidlo stojí, vertikálna rovina dotýkajúca sa strany vozidla a nasmerovaná von z kruhu sa na vozovke vyznačí čiarou. V prípade kĺbového vozidla dve pevné časti musia byť zarovnané s touto rovinou. Keď sa vozidlo pohybuje po priamke smerom do kruhu opísaného v bode 7.6.1, žiadna jeho časť nesmie prečnievať z vertikálnej roviny o viac než 0,60 m (pozri obrázky C a D). ▼B Obrázok A Obrázok B ▼M2 Obrázok C R = 12,5 m r = 5,3 m U = maximálne 0,6 ▼M2 obrázok D ( 11 ). R = 12,5 m r = 5,3 m U = maximálne 0,6 ▼M2 7.6.4 Požiadavky oddielov 7.6.1 až 7.6.3 sa môžu overiť aj na žiadosť výrobcu s príslušným ekvivalentným výpočtom alebo geometrickým zobrazením. Ak sa na žiadosť výrobcu vozidlá kategórie N bez riadených zadných náprav overujú podľa ich geometrických charakteristík: vozidlo sa považuje za vozidlo spĺňajúce požiadavky oddielu 7.6.2 uvedeného vyššie, ak jeho zadný previs nie je väčší než 60 % rázvoru vozidla. ▼M2 7.6.5 V prípade nekompletných vozidiel musí výrobca uviesť maximálne povolené rozmery pre každé vozidlo, ktoré sa kontroluje z hľadiska požiadaviek oddielov 7.6.1 až 7.6.3. ▼B 7.7. Ďalšie požiadavky na motorové vozidlá kategórie M2 a M3 Technicky prípustná maximálna hmotnosť ťahaných vozidiel nesmie presiahnuť 3 500 kg. 7.8 Technicky prípustná maximálna hmotnosť v bode spojenia motorových vozidiel a pokyny na montáž spojovacieho zariadenia ▼M2 7.8.1 Technicky prípustná maximálna hmotnosť v bode spojenia motorového vozidla určeného na ťahanie prívesu so stredovou nápravou a s technicky prípustnou maximálnou hmotnosťou ťahaného vozidla presahujúcou 3,5 tony sa musí minimálne rovnať 10 % jeho technicky prípustnej maximálnej hmotnosti ťahaného vozidla alebo 1 000 kg podľa toho, ktorá hodnota je menšia. 7.8.2 Technicky prípustná maximálna hmotnosť v bode spojenia motorového vozidla určeného na ťahanie prívesu so stredovou nápravou a s technicky prípustnou maximálnou hmotnosťou ťahaného vozidla nepresahujúcou 3,5 tony sa musí minimálne rovnať 4 % jeho technicky prípustnej maximálnej hmotnosti ťahaného vozidla alebo 25 kg podľa toho, ktorá hodnota je väčšia. ▼B 7.8.3 V prípade motorového vozidla s technicky prípustnou maximálnou naloženou hmotnosťou nepresahujúcou 3,5 tony, musí výrobca v príručke majiteľa špecifikovať podmienky pre pripevnenie spojovacieho zariadenia na motorové vozidlo. Vyššie uvedené podmienky musia zahŕňať podľa potreby aj technicky prípustnú maximálnu hmotnosť v bode spojenia motorového vozidla, maximálne prípustnú hmotnosť spojovacieho zariadenia, montážne body spojovacieho zariadenia na motorovom vozidle a maximálne prípustný previs spojovacieho zariadenia. 7.9. Stúpavosť Motorové vozidlá ťahajúce prípojné vozidlo a naložené na svoju technicky prípustnú maximálnu naloženú hmotnosť jazdnej súpravy musia byť schopné rozjazdu päť krát v priebehu piatich minút do svahu so sklonom 12 %. ▼M2 7.10 Pomer výkon motora/maximálna hmotnosť Motorové vozidlá musia mať výkon motora minimálne 5 kW/t technicky prípustnej maximálnej naloženej hmotnosti jazdnej súpravy. V prípade ťahača musí byť výkon motora minimálne 2,2 kW/t. Výkon motora sa meria podľa ustanovení smernice Rady 80/1269/EHS. ( 12 ). ▼B 7.11 Podmienky týkajúce sa ekvivalencie určitých systémov bez pneumatického pruženia a s pneumatickým pružením hnacej(-ích) nápravy(-av) vozidla 7.11.1 Na žiadosť výrobcu musí technická služba overiť ekvivalenciu systémov bez pneumatického pruženia a s pneumatickým pružením hnacej(-ích) nápravy(-av). Aby sa uznala ekvivalencia systémov bez pneumatického pruženia a s pneumatickým pružením hnacej(-ích) nápravy(-av), musia byť splnené nasledovné požiadavky: 7.11.1.1 Počas voľnej prechodovej nízkofrekvenčnej vertikálnej oscilácie odpruženej hmoty nad hnacou nápravou alebo skupinou náprav, musí byť nameraná frekvencia a tlmenie s pružením nesúcim svoje maximálne zaťaženie, v rozmedzí limitov definovaných v bodoch 7.11.1.2 až 7.11.1.5. 7.11.1.2 Každá náprava musí byť vybavená hydraulickými tlmičmi. Na skupine náprav musia byť tlmiče umiestnené tak, aby minimalizovali osciláciu skupín náprav. 7.11.1.3 Hodnota stredného pomerného tlmenia Dm musí byť vyššia než 20 % kritického tlmenia pre pruženie v jeho normálnom stave s umiestnenými a fungujúcimi hydraulickými tlmičmi. 7.11.1.4 Pomerné tlmenie Dr pruženia so všetkými hydraulickými tlmičmi, odstránenými alebo nefungujúcimi, nesmie byť vyššie než 50 % Dm. 7.11.1.5 Frekvencia odpruženej hmoty nad hnacou nápravou alebo skupinou náprav vo voľnej prechodovej vertikálnej oscilácii nesmie byť vyššia než 2,0 Hz. 7.11.1.6 Frekvencia a tlmenie pruženia sú definované v bode 7.11.2. Testovacie postupy pre meranie frekvencie a tlmenia sú stanovené v bode 7.11.3. 7.11.2 Definícia frekvencie a tlmenia V tejto definícii sa uvažuje s odpruženou hmotou M (kg) nad hnacou nápravou alebo skupinou náprav. Náprava alebo skupina náprav majú celkovú vertikálnu tuhosť medzi povrchom cesty a odpruženou hmotou K newton/meter (N/m) a celkový koeficient tlmenia C newton krát sekunda na meter (N.s/m). Vertikálne posunutie odpruženej hmoty je Z. Pohybová rovnica pre voľnú osciláciu odpruženej hmoty je: Formula Kde Formula Počas voľnej prechodnej oscilácie odpruženej hmoty bude vertikálny pohyb hmoty sledovať tlmenú sínusoidnú dráhu (obrázok 2). Frekvenciu je možné odhadnúť tak, že sa odmeria čas za toľko cyklov oscilácie, koľko je možné pozorovať. Tlmenie je možné odhadnúť tak, že sa odmerajú výšky po sebe idúcich špičiek oscilácie v rovnakom smere. Ak špičkové amplitúdy prvého a druhého cyklu oscilácie sú A1 a A2, potom je pomerné tlmenie D kde „ln“ je prirodzený logaritmus pomeru amplitúd. 7.11.3 Postup testu Pre stanovenie pomerného tlmenia Dm pomocou testu, pomerného tlmenie Dr s odstránenými hydraulickými tlmičmi a frekvenciou F pruženia, naložené vozidlo má spĺňať jednu z nasledovných podmienok: a) pohybuje sa s nízkou rýchlosťou (5 km/h ± 1 km/h) cez 80 mm schod s profilom zobrazeným na obrázku 1. Prechodová oscilácia, ktorá sa analyzuje vzhľadom na frekvenciu a tlmenie nastáva potom, čo kolesá na hnacej náprave opustia schod; alebo b) ťahá sa dole za svoj podvozok tak, aby zaťaženie hnacej nápravy bolo 1,5-krát väčšie, než je jeho maximálna statická hodnota. Vozidlo, ktoré je držané v dolnej polohe, sa náhle uvoľní a analyzuje sa následná oscilácia; alebo c) ťahá sa hore za svoj podvozok tak, aby odpružená hmota bola zdvihnutá o 80 mm nad hnaciu nápravu. Vozidlo držané v hornej polohe sa náhle pustí a analyzuje sa následná oscilácia; alebo d) podrobí sa iným postupom, pokiaľ výrobca preukáže technickej službe, že sú ekvivalentné. Vozidlo musí byť vybavené meničom vertikálneho posunutia medzi hnacou nápravou a podvozkom priamo nad hnacou nápravou. S cieľom zistenia tlmenia môže byť zo stopy nameraný časový interval medzi prvou a druhou kompresnou špičkou. Pre dvojité hnacie skupiny náprav by meniče vertikálneho posunutia mali byť namontované medzi každou hnacou nápravou a podvozkom priamo nad touto nápravou. Pre test na zistenie hmotnosti vozidla sa musia pneumatiky nahustiť na vhodný tlak odporučený výrobcom. Test na overenie ekvivalencie pruženia sa vykoná s technicky prípustnou maximálnou hmotnosťou na nápravu alebo skupinu náprav, a pre všetky menšie hmotnosti sa vychádza z tejto ekvivalencie. Obrázok 1 Schod pre test pruženia Obrázok 2 Tlmený prechodový jav